Ńdɔ Yoas, ǹkúkúmá yā Ísraɛ̂l, a ngábi Amasias, ǹkúkúmá yā Yúda, mɔ́n Yoas, mɔ́n Akhazias, ǹkúkúmá yā Ísraɛ̂l, a bɔ̌ nyé ǹkóm á Beth Shɛmesh a kə́ə́ ai nyé á Yērúzalɛm. A túbú álɔ̄ŋ á tɔá á ńtīē mongolo mə́ mɔ́ miǹtɛd mínyi á ḿfǐm yā Yērúzalɛm a tíege á ḿbɛ̄ óngóla yā Efraím a kələ kwí á ḿbɛ̄ óngóla yā Ábūg. 14Ńdɔ a ngánɔŋ gôl ásə ai sílba, ai bīlában bísə̄ yā bí ngábə́ á Tə́mpɛl Ǹtondôbə ai á mə̄ndá mə́ ákúmá yā ndá ǹkúkúmá, a bǐ fə miǹkóm, ńdɔ a ngádúgan á Samaría. 15Məbuugǎ yā ńlāŋ Yoas, ai é mam mə́sə a ngábɔ, ai ngul dzié ai ḿból á ngālúman ai Amasias, ǹkúkúmá yā Yúda, bísə̄ bí sə́ ńtilán á kálada Miǹláŋ Míńkúkúmá yā Ísraɛ̂l a?